ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ԱՐՁԱՆԱԳՐԱՅԻՆ ՈՐՈՇՈՒՄ

« » \_\_\_\_\_\_\_\_\_\_\_\_\_\_\_\_\_\_ 2017 թ. № \_\_\_\_\_

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԲԱԿԱՅԻՆ ՍՊՈՐՏԻ ԶԱՐԳԱՑՄԱՆ

2018-2022 ԹՎԱԿԱՆՆԵՐԻ ԾՐԱԳՐԻՆ ԵՎ ԾՐԱԳՐԻ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ ՑԱՆԿԻՆ

ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ

1. Հավանություն տալ՝

1) Հայաստանի Հանրապետությունում բակային սպորտի զարգացման 2018-2022 թվականների ծրագրին՝ համաձայն № 1 հավելվածի.

2) Հայաստանի Հանրապետությունում բակային սպորտի զարգացման 2018-2022 թվականների ծրագրի իրականացման միջոցառումների ցանկին՝ համաձայն № 2 հավելվածի։

2. Սույն որոշման № 2 հավելվածի համաձայն պատասխանատու կատարող հանդի­սա­ցող՝ Հայաստանի Հանրապետության հանրապետական գործադիր իշխանությա­ն և տարածքային կառավարման մարմինների ղեկավարներին`

1) մինչև յուրաքանչյուր տարվան հաջորդող փետրվարի 15-ը Հայաստանի Հանրապետության սպորտի և երիտասարդության հարցերի նախարարին ներկայացնել տեղեկատվություն Հայաստանի Հանրապետությունում բակային սպորտի զարգացման 2018-2022 թվականների ծրագրի իրականացման միջոցառումների իրականացման ընթացքի մասին:

3. Հայաստանի Հանրապետության սպորտի և երիտասարդության հարցերի նախարարին`

1) համակարգել Հայաստանի Հանրապետությունում բակային սպորտի զարգացման 2018-2022 թվականների ծրագրի իրականացումն ապահովող միջոցառումների ցանկով նախատեսված միջոցառումների կատարումը.

2) մինչև յուրաքանչյուր տարվան հաջորդող մարտի 15-ը Հայաստանի Հանրապետու­թյան կառավարություն ներկայացնել տեղեկատվություն Հայաստանի Հանրապետությունում բակային սպորտի զարգացման 2018-2022 թվականների ծրագրի իրականացման միջոցառումների կատարման ընթացքի մասին:

4. Առաջարկել Հայաստանի Հանրապետության համայնքների ղեկավարներին աջակցություն ցուցա­բերել Հայաստանի Հանրապետությունում բակային սպորտի զարգացման 2018-2022 թվականների ծրագրի իրականացումն ապահովող միջոցառումների ցանկով նախատեսված միջոցառումների կատարման աշխատանքներին:

Հավելված № 1

ՀՀ կառավարության 2017 թվականի

\_\_\_\_\_\_\_\_\_\_\_ \_\_\_\_\_\_ -ի նիստի

№ \_\_\_\_\_\_\_\_\_ արձանագրային որոշման

Ծ Ր Ա Գ Ի Ր

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԲԱԿԱՅԻՆ ՍՊՈՐՏԻ

ԶԱՐԳԱՑՄԱՆ 2018-2022 ԹՎԱԿԱՆՆԵՐԻ

**I. ՆԵՐԱԾՈՒԹՅՈՒՆ**

1. «Բակային սպորտ» հասկացությունը մի համակարգ է, որը ներառում է տեղական ինքնակառավարման մարմինների, համայնքների վարչական կառույցների և համայնքային մարզական հաստատությունների աշխատանքը, համադրում է բնակության վայրում և´ամենօրյա զվարճության, և´ խաղի, և´ բազային մարզական հմտությունների (ֆիզիկական ակտիվության) ձեռքբերումները:
2. Ֆիզիկական ակտիվությունը ֆիզիկական և հոգեկան առողջության հզոր միջոց է: Սակայն շատերի առօրյա կյանքում ֆիզիկական ակտիվությունը բացակայում է, ինչը հանգեցնում է վերջիններիս առողջության համար ծանր հետևանքների: Ֆիզիկական պատրաստվածությունը համարվում է պետության սոցիալական քաղաքականության կարևորագույն ուղղություններից մեկը:
3. Ակտիվ ապրելակերպը նպաստում է ոչ միայն ֆիզիկական և հոգեկան առողջության բարելավմանը, այլև հասարակության սոցիալական համախմբվածությանն ու բարեկեցությանը: Ֆիզիկական ակտիվության համար հնարավորությունները չեն սահմանափակվում սպորտի և ակտիվ հանգստի կազմակերպված ձևերով: Դրանք գոյություն ունեն ամենուր, որտեղ մարդիկ ապրում ու աշխատում են` տան հարևանությամբ գտնվող բակերում, պուրակներում, խաղահրապարակներում, կրթական, առողջապահական հիմնարկներում և այլուր:
4. Մարդկանց ֆիզիկական ակտիվության հիմնական աղբյուրը ամենօրյա ֆիզիկական գործունեությունն է` քայլելը, լողալը, տանը, այգիներում աշխատելը և այլն:
5. Ֆիզիկական ակտիվությունը օգտակար է բոլոր տարիքներում, հատկապես կարևոր է երեխաների և դեռահասների առողջության ամրապնդման համար: Ներկայումս առօրյա կյանքը անբավարար ֆիզիկական ակտիվության է մղում մարդկանց, ինչն էլ իր հերթին հանգեցնում է առողջության համար վտանգավոր հետևանքների: Հայաստանի Հանրապետության բնակչության առողջությունը մեր պետության համար ռազմավարական նշանակություն ունի: Ֆիզիկական թերակտիվության պատճառով պետությանն ու հասարակությանը սպառնացող վտանգների սահմանումը, գնահատումը, դրանց կանխարգելումն ու չեզոքացումը մեր պետության առաջնային խնդիրներից են:

**II. ԲԱԿԱՅԻՆ ՍՊՈՐՏԻ ՆԵՐԿԱՅԻՍ ՎԻՃԱԿԸ ԵՎ**

**ՀԻՄՆԱԽՆԴԻՐՆԵՐԻ ԲՆՈՒԹԱԳԻՐԸ**

1. Ըստ առողջապահության համաշխարհային կազմակերպության (ԱՀԿ) սահմանման` առողջությունը ֆիզիկական, հոգևոր և սոցիալական բարեկեցության ամբողջությունն է, ոչ թե ֆիզիկական արատ չունենալը:
2. Մարդու առողջության պահպանման գործում կարևորագույն նշանակություն ունի ոչ միայն օրգանիզմի ֆիզիոլոգիական և կենսաքիմիական համակարգերի աշխատանքը, այլև սոցիալական և տնտեսական գործոնները:
3. Ֆիզիկական ակտիվությունը ուղղակի կախվածություն ունի այս բոլոր բաղադրիչներից: Բարեկեցիկ կյանքի համար անհրաժեշտ է այդ բոլոր բաղադրիչների գործունեությունը, այսինքն՝ մարդը կարող է լիարժեք առողջ լինել միայն այդ միասնական համակարգի առկայության դեպքում:
4. Ակտիվ ֆիզիկական կենսակերպին նպաստող պայմանների ստեղծումը ողջ հասարակության խնդիրն է: 21-րդ դարում ֆիզիկական ակտիվությանը պետք է վերաբերվել ոչ թե որպես շքեղության, այլ որպես անհրաժեշտության:
5. Վիճակագրությունը վկայում է, որ ներկայումս Հայաստանի Հանրապետությունը կանոնավոր ֆիզիկական գործունեության առումով հետ է մնում զարգացող երկրներից, որտեղ ֆիզիկական կուլտուրայով զբաղվում է բնակչության ավելի քան 40-50 %-ը, այն դեպքում, երբ Հայաստանում (ըստ Հայաստանի Հանրապետության ազգային վիճակագրական ծառայության 2016 թվականին հրապարակած տվյալների) 2016 թվականի դեկտեմբերի 30-ի դրությամբ զբաղվում է բնակչության ավելի քան 7 %-ը, մարզումներ են իրականացվում տարբեր գերատեսչական պատկանելության 175 մանկապատանեկան մարզադպրոցներում և Երևանի ու Գյումրու օլիմպիական հերթափոխի պետական մարզական քոլեջներում: Նշված մարզադպրոցների մարզական խմբերում մարզվում են շուրջ 40300 պարապողներ:
6. Հայաստանի Հանրապետության սպորտի և երիտասարդության հարցերի նախարարության կողմից Հայաստանի Հանրապետության մարզերի և Երևան քաղաքի խաղահրապարակների և բակերի քանակական ու փաստացի վիճակի վերաբերյալ կատարված ուսումնասիրությունների արդյունքները հետևյալն են (արդյունքներն ամփոփվել են 2017 թվականի մարտ-ապրիլ ամիսների ընթացքում Հայաստանի Հանրապետության մարզերից և Երևան քաղաքից ստացված տվյալների հիման վրա)՝
7. Հանրապետությունում գործող բազմաֆունկցիոնալ մարզական բակեր

ա) մինի ֆուտբոլի, բասկետբոլի, վոլեյբոլի, ձեռքի գնդակի խաղահրապարակները 578-ն են, որոնցից 61-ը կամ 10.5 %-ը՝ լավ վիճակում, 417-ը կամ 72.2 %-ը` միջին, 100-ը կամ 17.3 %-ը՝ վատ վիճակում.

բ) արհեստական ծածկով մինի ֆուտբոլի, բասկետբոլի, վոլեյբոլի, ձեռքի գնդակի խաղահրապարակները 213-ն են, որոնցից 86-ը կամ 40.4 %-ը՝ լավ վիճակում, 109-ը կամ 51.2 %-ը` միջին, 18-ը կամ 8.4 %-ը վատ վիճակում.

գ) մարզասարքերով կահավորված պարզ տիպի խաղահրապարակները 498-ն են, որոնցից 153-ը կամ 30.7 %-ը՝ լավ վիճակում, 248-ը կամ 49.8 %-ը՝ միջին, 97-ը կամ 19.5 %-ը՝ վատ վիճակում.

դ) մանկական խաղահրապարակները 915-ն են, որոնցից 202-ը կամ 22.1 %-ը՝ լավ վիճակում, 537-ը կամ 58.7 %-ը՝ միջին, 176-ը կամ 19.2 %-ը՝ վատ վիճակում.

ե) ատլետիկայի մանեժները 5-ն են, որոնցից 3-ը կամ 60 %-ը՝ լավ վիճակում, 2-ը` կամ 40 %-ը՝ միջին.

1. Հանրապետությունում գործող ոչ բազմաֆունկցիոնալ մարզական բակեր

ա) 928 մանկական խաղահրապարակ, որոնցից 287-ը կամ 31 %-ը՝ լավ վիճակում, 597-ը կամ 64.3 %-ը՝ միջին, 44-ը կամ 4.7 %-ը՝ վատ վիճակում.

բ) 18 հրաձգարան (25 մ և 10 մ), որոնցից 11-ը կամ 61.1 %-ը՝ լավ վիճակում, 1-ը` կամ 5.6 %-ը՝ միջին, 6-ը կամ 33.3 %-ը՝ վատ վիճակում.

գ) 27 բացօթյա լողավազան (25 մ և 50 մ), որոնցից 1-ը կամ 3.8 %-ը՝ լավ վիճակում, 13-ը կամ 48.1 %-ը՝ միջին, 13-ը կամ 48.1 %-ը՝ վատ վիճակում.

դ) 45 թենիսի կորտ, որոնցից 41-ը կամ 91.2 %-ը՝ լավ վիճակում, 2-ը կամ 4.4%-ը՝ միջին, 2-ը կամ 4.4 %-ը՝ վատ վիճակում:

1. Զանգվածային սպորտի զարգացման հիմնախնդիրների շարքում անհրաժեշտ է կարևորել բնակչության ներգրավումը ֆիզիկական կուլտուրայի և սպորտի պարապմունքների մեջ: Քաղաքացիների բացարձակ մեծամասնությունը տարբեր պատճառներով հնարավորություն չունի կանոնավոր կերպով զբաղվելու ֆիզիկական կուլտուրայով և սպորտով:
2. Կանոնավոր մարզումների նկատմամբ դրական վերաբերմունքի ձևավորման հարցում բնակչության տարբեր տարիքային խմբերի ու շերտերի համեմատությունից երևում է, որ առավել բարենպաստ խումբ են դպրոցահասակ երեխաները և ուսանող երիտասարդությունը:
3. Բացակայում է դպրոցականների և ուսանողների ազատ ժամանակ ֆիզիկական կուլտուրայի և սպորտի պարապմունքների արդյունավետ ձևերի կազմակերպումը, ինչպես նաև ոչ արդյունավետ է օգտագործվում նրանց արձակուրդային ժամանակահատվածում ֆիզկուլտուրային-մարզական աշխատանքների կազմակերպումը:
4. Այդ աշխատանքները մեծ ֆինանսական ներդրումներ չեն պահանջում, փոխարենը անգնահատելի է դրանց գործունեության սոցիալական ազդեցությունը:

**III. ԳԵՐԱԿԱՅՈՒԹՅՈՒՆՆԵՐԸ**

1. Ծրագրի գերակայություններն են՝

1) բակային սպորտի զարգացումը,

2) բակային սպորտով զբաղվելու մշակույթի վերականգնումը:

**IV. ՆՊԱՏԱԿԸ ԵՎ ԽՆԴԻՐՆԵՐԸ**

1. Ծրագրի նպատակներն են՝
2. ֆիզիկական կուլտուրայի և սպորտի ազգային համակարգում բակային սպորտով զբաղվելու մշակույթի վերականգնումը.
3. ժամանակակից պահանջներին համապատասխան նոր արդյունավետ ազգային համալիր ծրագրի ստեղծումը.
4. բնակչության տարբեր տարիքային խմբերի առօրյայում ֆիզիկական կուլտուրայի և սպորտի արմատավորման համալիր ծրագրերի իրագործումը.
5. ֆիզիկական վարժություններով մշտապես զբաղվելու, առողջ կենսակերպի գաղափարի արմատավորումը.
6. տարիքային և uոցիալական տարբեր խմբերի անձանց համար ֆիզիկական դաuտիարակության անընդհատության և ֆիզիկական կուլտուրայով ու uպորտով զբաղվելու մատչելիության ապահովումը.
7. հիվանդությունների նվազեցումը և կանխարգելումը, կյանքի առողջ, բարենպաստ պայմանների ապահովումը.
8. ժամանցի, ակտիվ հանգստի կազմակերպման և առողջ ապրելակերպի ձևավորման գործում ֆիզիկական կուլտուրայի և սպորտի դերի բարձրացումը.
9. աջակցությունը ֆիզկուլտուրային-առողջարարական, բակային մարզական կառույցների պահպանմանն ու նպատակային օգտագործմանը, մարզական բակերի կառուցման ֆինանսավորման այլընտրանքային համակարգի ներդրմանը:
10. Ծրագրի խնդիրներն են՝

1) զբոսայգիների, սպորտով զբաղվելու գոտիների, ոտքով և հեծանվով երթևեկելու համար ճանապարհների, բակային մարզական համալիրների ոչ բավարար թվաքանակը և մարզագույքով թերհագեցվածությունը.

2) կանաչապատ շրջակա միջավայրի, խաղահրապարակների, սահադաշտերի և լողավազանների սակավությունը կամ դրանց բացակայությունը.

3) զանգվածային սպորտի և ակտիվ կենսակերպի վերաբերյալ ոչ բավարար քարոզչությունը.

4) ֆիզիկական կուլտուրայի կանոնավոր պարապմունքներին բնակչության (միջին և բարձր տարիքի անձանց) ոչ բավարար ներգրավվածությունը, առողջ ապրելակերպ չվարելը.

5) մարզասարքերի, խաղահրապարակների և ակտիվ հանգստի գոտիների դժվարամատչելիությունը կամ դրանց բացակայությունը.

6) երբեմնի սիրված ատլետիկա, մարմնամարզություն, ջրացատկ, սեղանի թենիս և այլ խաղային մարզաձևերի ավանդույթների կորուստը.

7) հանրապետության տարածաշրջաններում խաղահրապարակների, մարզական բակերի, ակտիվ հանգստի այլ օբյեկտների ոչ համաչափ բաշխվածությունը:

**V. ԱԿՆԿԱԼՎՈՂ ԱՐԴՅՈՒՆՔՆԵՐԸ**

1. Հայաստանի Հանրապետության բնակչության շրջանում մարզական պարապմունքների հետաքրքրության բարձրացում տարբեր զանգվածային մարզական միջոցառումների իրականացման միջոցով:
2. Ֆիզկուլտուրային-առողջարարական աշխատանքների բարելավում:
3. Բնակչության համար մարզական պարապմունքների հասանելիության ապահովում:
4. Ըստ բնակության վայրերի բակային սպորտի ենթակառուցվածքների զարգացում:
5. Մարզական բակերի և խաղահրապարկների մարզագույքով ապահովում և հների վերանորոգում, բնակչության շրջանում ֆիզիկական դաստիարակության առողջ ապրելակերպի ձևավորում:
6. Աջակցում կանաչապատման աշխատանքներին, հանգստավայրեր ստեղծելուն, ինչպես նաև տեղի պատմամշակութային հուշարձանների պահպանման միջոցով զբոսանքի համար բարենպաստ տարածքների ստեղծում:
7. Հանրապետության բոլոր համայնքներում մարզական բակերի և խաղահրապարակների, զբոսայգիների և ակտիվ հանգստի այլ օբյեկտների առկայություն:
8. Անվտանգ և առողջ, բոլորի համար մատչելի սպորտի զարգացում:

**VI. ՖԻՆԱՆՍԱՎՈՐՄԱՆ ԱՂԲՅՈՒՐՆԵՐԸ**

1. Ծրագրի ֆինանսավորման աղբյուրներ կարող են լինել պետական և համայնքների բյուջեները, մասնավոր հատվածի ներդրումները և նպատակային նվիրատվությունները, օրենքով չարգելված այլ աղբյուրները: Ծրագրի միջոցառումների իրականացման համար պետական աջակցության մասով ֆինանսավորումը կարող է նախատեսվել համապատասխան բյուջետային տարիների համար կրթության և սպորտի ոլորտների գծով պետական միջնաժամկետ ծախսային ծրագրերով և պետական բյուջեներով սահմանվող ծախսերի սահմանաչափերի շրջանակներում՝ ելնելով այդ ոլորտների ծախսային առաջնահերթություններից:

Հավելված № 2

ՀՀ կառավարության 2017 թվականի

\_\_\_\_\_\_\_\_\_\_\_ \_\_\_\_\_\_ -ի նիստի

№ \_\_\_\_\_\_\_\_\_\_ արձանագրային որոշման

**Ց Ա Ն Կ**

**ԲԱԿԱՅԻՆ ՍՊՈՐՏԻ ԶԱՐԳԱՑՄԱՆ 2018-2022 ԹՎԱԿԱՆՆԵՐԻ ԾՐԱԳՐԻ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Միջոցառումներ | Կատարող | Համակատարող | Կատարման ժամկետը | | Ֆինանսական աղբյուրը | Ակնկալվող արդյունքը | Վերստուգելի չափանիշ |
| սկիզբը | ավարտը |
| *1* | *2* | *3* | *4* | *5* | *6* | *7* | *8* | *9* |
| 1. | Ըստ բնակության վայրի, ինչպես նաև հասարակական վայրերում ֆիզիկական կուլտուրայով և սպորտով զբաղվելու համար համապատասխան պայմանների ստեղծում` մարզական պարզ տիպի խաղահրապարակների, մարզական կենտրոնների, բազմաֆունկցիոնալ մարզահրապարակների, զբոսայգիների և հետիոտնի համար ճանապարհների կառուցում՝ ակտիվ հանգստով և սպորտով զբաղվելու համար | տեղական ինքնակառավարման մարմիններ (համաձայնությամբ) | ՀՀ տարածքային կառավարման և զարգացման նախարարություն,  ՀՀ մարզպետարաններ (համաձայնությամբ),  ՀՀ կառավարությանն առընթեր քաղաքաշինության պետական կոմիտե,  ՀՀ կրթության և գիտության նախարարություն,  Երևանի քաղաքապետարան (համաձայնությամբ), ՀՀ սպորտի և երիտասարդության հարցերի նախարարություն | 2018 | 2022 | Համայնքային բյուջեներ,  ՀՀ պետական բյուջեից լրացուցիչ ֆինանսավորում չի պահանջվում, ՀՀ օրենսդրությամբ չարգելված այլ միջոցներ | ՀՀ քաղաքների և գյուղերի խաղահրապարակների և բակերի վերանորոգում, խաղահրապարակների ստեղծում միջավայրի մատչելիության համընդհանուր դիզայնի նորմերին համապատասխան` հագեցած պարզ տիպի մարզասարքերով (տարբեր բարձրության պտտաձողեր, ճոճանակներ, զուգափայտեր, սահելու, մագլցման և ձգումների համակցված հարմարանքներ ու սարքեր և այլն) | Յուրաքանչյուր տարի յուրաքանչյուր մարզում առնվազն մեկ բազմաֆունկցիո–նալ մարզական բակի կառուցում և գործող 3 պարզ տիպի մարզասարքերով հագեցած խաղահրապարա–կի վերանորոգում, առողջարարական միջոցառումների անցկացում, մարզագույքի հատկացում |
| 2. | Տարեկան աշխատանքային ծրագրերով նախատեսված զանգվածային-մարզական միջոցառումների կազմակերպում | ՀՀ սպորտի և երիտասարդության հարցերի նախարարություն | ՀՀ կրթության և գիտության նախարարություն,  ՀՀ մարզպետարաններ,  Երևանի քաղաքապետարան (համաձայնությամբ),  տեղական ինքնակառավարման մարմիններ  (համաձայնությամբ),  շահագրգիռ մարզական հասարակական կազմակերպություններ  (համաձայնությամբ) | 2018 | 2022 | ՀՀ պետական բյուջեից լրացուցիչ ֆինանսավորում չի պահանջվում, համայնքային բյուջեներ,  ՀՀ օրենսդրությամբ չարգելված այլ միջոցներ | Ֆիզկուլտուրային-առողջարարական և զանգվածային մարզական միջոցառումների անցկացման միջոցով բնակչության ակտիվ հանգստի կազմակերպում, ֆիզիկական պատրաստվածության մակարդակի բարձրացում և առողջության ամրապնդում, ֆիզիկական վարժություններով մշտապես զբաղվելու համար հնարավորությունների ընձեռում, սոցիալական, սեռային հավասարության գործընթացի խթանում, ֆիզկուլտուրայի և սպորտի՝ որպես ամուր ընտանիքի ֆիզիկական և հոգևոր առողջության կարևորագույն բաղադրիչի կարևորում | Հնարավորինս շատ ֆիզկուլտուրային-առողջարարական և մարզական միջոցառումների անցկացում, հնարավորինս մեծ թվով մարդկանց մասնակցություն |
| 3. | Տարիքային և uոցիալական տարբեր խմբերի անձանց համար ֆիզիկական դաuտիարակության անընդհատության և ֆիզիկական կուլտուրայով ու uպորտով զբաղվելու մատչելիության ապահովում (այդ թվում` հաշմանդամություն ունեցող անձանց համար) | ՀՀ սպորտի և երիտասարդության հարցերի նախարարություն | ՀՀ տարածքային կառավարման և զարգացման նախարարություն,  ՀՀ մարզպետարաններ,  ՀՀ կրթության և գիտության նախարարություն,  Երևանի քաղաքապետարան (համաձայնությամբ), տեղական ինքնակառավարման մարմիններ (համաձայնությամբ),  շահագրգիռ մարզական հասարակական կազմակերպություններ (համաձայնությամբ) | 2018 | շարու–նակա–կան | Ֆինանսավորում չի պահանջվում | Բակային մարզական միջոցառումների անցկացման միջոցով բնակչության շրջանում ֆիզիկական պատրաստվածության մակարդակի բարձրացում և առողջության ամրապնդում, ֆիզիկական վարժություններով մշտապես զբաղվելու համար հնարավորությունների ընձեռում | ՀՀ բնակչության տարբեր տարիքային խմբերի (6-ից մինչև 60 տարեկան և բարձր) ներգրավում ֆիզիկական վարժություններով մշտապես զբաղվելու գործընթացի մեջ:  ՀՀ բնակչության առնվազն 15 % -ի մասնակցություն անցկացվող միջոցառումներին |
| 4. | Համայնքի տարածքի ֆիզիկական ակտիվության և առողջ ապրելակերպի «քարտեզի» մշակում և տարածում | ՀՀ մարզպետարաններ  (համաձայնությամբ) | Տեղական ինքնակառավարման մարմիններ (համաձայնությամբ)  ՀՀ կառավարությանն առընթեր քաղաքաշինության պետական կոմիտե,  ՀՀ կրթության և գիտության նախարարություն,  ՀՀ տրանսպորտի, կապի և տեղեկատվական տեխնոլոգիաների նախարարություն,  ՀՀ առողջապահության նախարարություն,  Երևանի քաղաքապետարան (համաձայնությամբ),  շահագրգիռ մարզական հասարակական կազմակերպություններ (համաձայնությամբ) | 2018 | 2022 | Ֆինանսավորում չի պահանջվում | ՀՀ քաղաքների և գյուղերի համայնքներում առկա մարզահրապարակների, խաղահրապարակների տեխնիկական վիճակի, մարզագույքային ապահովվածության խնդիրների ուսումնասիրում և առաջարկությունների ներկայացում | ՀՀ 10 մարզերի և Երևան քաղաքի վարչական շրջանների մարզահրապարակներիխաղահրապարակների, զբոսայգիների մասին տեղեկատվական բազայի ստեղծում |
| 5. | Կանաչ գոտիների, զբոսայգիների, ոտքով քայլելու և հեծանիվով երթևեկելու ճանապարհների, բակերի սանիտարական վիճակի պատշաճ մակարդակի ապահովում | ՀՀ մարզպետարաններ (համաձայնությամբ) | ՀՀ տարածքային կառավարման և զարգացման նախարարություն, տեղական ինքնակառավարման մարմիններ (համաձայնությամբ,  ՀՀ կառավարությանն առընթեր քաղաքաշինության պետական կոմիտե,  ՀՀ կրթության և գիտության նախարարություն,  ՀՀ տրանսպորտի, կապի և տեղեկատվական տեխնոլոգիաների նախարարություն,  ՀՀ սպորտի և երիտասարդության հարցերի նախարարություն,  ՀՀ առողջապահության նախարարություն,  ՀՀ բնապահպանության նախարարություն,  Երևանի քաղաքապետարան (համաձայնությամբ),  շահագրգիռ մարզական հասարակական կազմակերպություններ (համաձայնությամբ) | 2018 | շարու–նակա–կան | Համայնքային բյուջեներ,  ՀՀ օրենսդրությամբ չարգելված այլ միջոցներ | Մանուկների, պատանիների, երիտասարդների, տարեցների, հաշմանդամություն ունեցող անձանց ազատ ժամանցի կազմակերպում | Վերանորոգված և բարեկարգ զբոսայգիների, պուրակների, բակերի առկայություն |
| 6. | Զանգվածային ֆիզկուլտուրան և սպորտը, առողջ ապրելակերպը քարոզող միջոցների (ազդանկարներ` պաստառ, վահանակ և այլն) առկայություն | ՀՀ մարզպետարաններ (համաձայնությամբ) | ՀՀ տարածքային կառավարման և զարգացման նախարարություն, ՀՀ սպորտի և երիտասարդության հարցերի նախարարություն,  ՀՀ կրթության և գիտության նախարարություն,  ՀՀ տրանսպորտի, կապի և տեղեկատվական տեխնոլոգիաների նախարարություն,  ՀՀ առողջապահության նախարարություն,  տեղական ինքնակառավարման մարմիններ  (համաձայնությամբ),  Երևանի քաղաքապետարան (համաձայնությամբ), շահագրգիռ հասարակական կազմակերպություններ (համաձայնությամբ) | 2018 | 2022 | Համայնքային բյուջեներ,  ՀՀ օրենսդրությամբ չարգելված այլ միջոցներ | Բնակչության ֆիզիկական ակտիվության բարձրացում, առողջ ապրելակերպի ամրապնդում, գովազդային վահանակների, ցուցապաստառների, տեսահոլովակների, ինչպես նաև տպագիր և էլեկտրոնային զանգվածային լրատվական միջոցներով հանրությանը իրազեկման, անցկացվող միջոցառումների, առողջ կենսակերպի գովազդման միջոցով բնակչության լայն խավերին ֆիզկուլտուրայի և սպորտի, նրանց կենցաղում առողջ կենսակերպի, ֆիզկուլտուրայի և սպորտի՝ որպես ֆիզիկական և հոգևոր առողջության կարևորագույն բաղադրիչի կարևորման արմատավորում, պարապմունքներում ներգրավում | ՀՀ 10 մարզերի համայնքներում և Երևան քաղաքի 12 վարչական շրջաններում գովազդային վահանակների, ցուցապաստառների առկայություն, տեսահոլովակների, ինչպես նաև տպագիր և էլեկտրոնային զանգվածային լրատվական միջոցներով առողջ ապրելակերպի վերաբերյալ իրազեկման ծրագրերի ավելացում, իրականացվող ֆիզկուլտուրային–առողջարարական և զանգվածային մարզական աշխատանքների քարոզչություն |
| 7. | ՀՀ մարզերի և Երևան քաղաքի մարզական բակերում և բացօթյա խաղահրապարակներում ֆիզկուլտուրային-առողջարարական և զանգվածային մարզական միջոցառում­ների տարեկան ծրագրի մշակում և իրականացում | ՀՀ մարզպետարաններ  (համաձայնությամբ),  Երևանի քաղաքապետարան (համաձայնությամբ),  տեղական ինքնակառավարման մարմիններ (համաձայնությամբ) | ՀՀ տարածքային կառավարման և զարգացման նախարարություն շահագրգիռ մարզական հասարակական կազմակերպություններ (համաձայնությամբ) | 2018 | շարու–նակա–կան | ՀՀ պետական բյուջեից լրացուցիչ ֆինանսավորում չի պահանջվում, համայնքային բյուջեներ, ՀՀ օրենսդրությամբ չարգելված այլ միջոցներ | Բնակչության լայն խավերի ընդգրկում զանգվածային մարզական միջոցառումներում, նրանց ֆիզիկական ակտիվության բարձրացում, առողջ ապրելակերպի արմատավորում, ֆիզիկական կուլտուրայի և սպորտի կարևորում` որպես առողջ ապրելակերպի բաղկացուցիչ մաս | ՀՀ բնակչության առնվազն 10 %-ի մասնակցություն ծրագրին |
| 8. | ՀՀ մարզերի քաղաքներում և գյուղերում, մասնավորապես մարզական բակերի և մարզակառույցների շրջակայքում, մասսայական ծառատունկերի կազմակերպում | տեղական ինքնակառավարման մարմիններ (համաձայնությամբ),  շահագրգիռ մարզական հասարակական կազմակերպություն–ներ (համաձայնությամբ) | Երևանի քաղաքապետարան  (համաձայնությամբ), ՀՀ տարածքային կառավարման և զարգացման նախարարություն,  ՀՀ մարզպետարաններ  (համաձայնությամբ) | 2018 | շարու–նակա–կան | ՀՀ օրենսդրությամբ չարգելված այլ միջոցներ | Հանրօգուտ աշխատանքի միջոցով «ֆիզիկական ակտիվություն» հասկացության լայնորեն կիրառում, համայնքների կանաչապատ տարածության ավելացման, շրջակա միջավայրի բարելավան միջոցով բնակչության լայն խավերի ընդգրկում ֆիզիկական ակտիվ կյանքի մեջ | ՀՀ մարզերի քաղաքներում և գյուղերում տարեկան առնվազն երկու անգամ ծառատունկի կազմակերպում |
| 9. | Քաղաքային համայնքների համատիրություններում և գյուղական համայնքների բնակավայրերում ֆիզկուլտուրայի հրահանգիչ-մեթոդիստի հաստիքի վերականգնման նպատակով համայնքային բյուջեներում ֆինանսական միջոցների նախատեսման հնարավորության ստեղծում և առաջարկությունների ներկայացում | Տեղական ինքնակառավարման մարմիններ (համաձայնությամբ) | ՀՀ տարածքային կառավարման և զարգացման նախարարություն,  ՀՀ Երևանի քաղաքապետարան (համաձայնությամբ), ՀՀ մարզպետարաններ | 2018 | 2022 | Համայնքային բյուջեներ,  ՀՀ օրենսդրությամբ չարգելված այլ միջոցներ | Ֆիզկուլտուրային-առողջարարական և զանգվածային մարզական միջոցառումների անցկացման միջոցով բնակչության ակտիվ հանգստի կազմակերպում, ֆիզիկական պատրաստվածության մակարդակի բարձրացում և առողջության ամրապնդում, ֆիզիկական վարժություններով մշտապես զբաղվելու համար հնարավորությունների ընձեռում, ֆիզկուլտուրայի և սպորտի՝ որպես ամուր ընտանիքի ֆիզիկական և հոգևոր առողջության կարևորագույն բաղադրիչի կարևորում,  մանուկների, պատանիների, երիտասարդների, տարեցների, հաշմանդամություն ունեցող անձանց ազատ ժամանցի կազմակերպում,  ֆիզիկական պատրաստվածության մակարդակի բարձրացում և առողջության ամրապնդում, ֆիզիկական վարժություններով մշտապես զբաղվելու համար հնարավորությունների ընձեռում | Մինչև 2022 թվականը յուրաքանչյուր համայնքում բարձր որակավորմամբ ֆիզկուլտուրայի հրահանգիչ- մեթոդիստի առնվազն մեկ մասնագետի առկայություն |

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԲԱԿԱՅԻՆ ՍՊՈՐՏԻ ԶԱՐԳԱՑՄԱՆ

2018-2022 ԹՎԱԿԱՆՆԵՐԻ ԾՐԱԳՐԻՆ ԵՎ ԾՐԱԳՐԻ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ ՑԱՆԿԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ԱՐՁԱՆԱԳՐԱՅԻՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

«Հայաստանի Հանրապետությունում բակային սպորտի զարգացման 2018-2022 թվականների ծրագրին և ծրագրի իրականացման միջոցառումների ցանկին հավանություն տալու մասին» Հայաստանի Հանրապետության կառավարության արձանագրային որոշման նախագիծը մշակված է՝ ի կատարումն Հայաuտանի Հանրապետության կառավարության 2017 թվականի օգոստոսի 10-ի նիստում հավանության արժանացած «Հայաստանի Հանրապետության բակային սպորտի զարգացման հայեցակարգին հավանություն տալու մասին» № 34 արձանագրային որոշման 2-րդ կետի 2-րդ ենթակետի: Ծրագիրը պետական և տեղական ինքնակառավարման մարմինների համար կծառայի որպես ուղղորդիչ միջոց՝ բնակչության ֆիզիկական դաստիարակությանը, բակային սպորտի զարգացմանը վերաբերող խնդիրների և հարցերի լուծման համար:

1. **Ընթացիկ իրավիճակը և խնդիրները**

Ակտիվ ֆիզիկական կենսակերպին նպաստող պայմանների ստեղծումը ողջ հասարակության խնդիրն է: 21-րդ դարում ֆիզիկական ակտիվությանը պետք է վերաբերվել ոչ թե որպես շքեղության, այլ որպես անհրաժեշտության:

Վիճակագրությունը վկայում է, որ ներկայումս Հայաստանի Հանրապետությունը կանոնավոր ֆիզիկական գործունեության առումով հետ է մնում զարգացող երկրներից, որտեղ ֆիզիկական կուլտուրայով զբաղվում է բնակչության ավելի քան 40-50 %-ը, այն դեպքում, երբ Հայաստանում (ըստ Հայաստանի Հանրապե­տության ազգային վիճակագրական ծառայության 2016 թվականին հրապարակած տվյալների) զբաղվում է բնակչության մոտ 7 %-ը (175 մարզական կազմակերպություններում մարզվել է 40 300 մարզիկ):

Ներկայումս համայնքներից շատերում բնակչության ֆիզիկական ակտիվության հնարավորությունները չափազանց սահմանափակ են: Տեղական ինքնակառավարման մարմինները կարևոր դերակատարություն ունեն ակտիվ կենսակերպի համար պայմաններ ու հնարավորություններ ստեղծելու գործում:

1. **Տվյալ բնագավառում իրականացվող քաղաքականությունը**
2. Բնակչության ֆիզիկական ակտիվության զարգացմանն ուղղված միջոցառումները հիմնված են հետևյալ կարևոր սկզբունքների վրա՝
3. ֆիզիկական վարժություններով մշտապես զբաղվածություն, առողջ ապրելակերպի գաղափարի տարածում.
4. բնակչության առողջության ամրապնդում ու ֆիզիկական զարգացում, երկարակեցության ապահովում.
5. ֆիզիկական կուլտուրայով ու սպորտով զբաղվելու մատչելիություն.
6. տարբեր տարիքի անձանց համար ֆիզիկական դաստիարակության անընդհատության ապահովում։

Bottom of Form

1. **Կարգավորման նպատակը և բնույթը**
2. Ծրագրի մշակման հիմնական նպատակն է հոգեպես և ֆիզիկապես զարգացած Հայաստանի Հանրապետության քաղաքացու դաստիարակումը, ֆիզիկական կուլտուրայի և սպորտի ազգային համակարգում բակային սպորտով զբաղվելու մշակույթի վերականգնումը, բնակչության տարբեր տարիքային խմբերի առօրյայում ֆիզիկական կուլտուրայի և սպորտի արմատավորման համալիր ծրագրերի իրագործումը, ֆիզիկական վարժություններով մշտապես զբաղվելու, առողջ կենսակերպի գաղափարի արմատավորմանը, սոցիալական հավասարության խթանմանը, մարմնակրթական գործունեության զարգացմանն ու իրագործմանը նպաստելը:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակել է Հայաստանի Հանրապետության սպորտի և երիտասարդության հարցերի նախարարությունը։

**6. Ակնկալվող արդյունքը**

Ըստ բնակության վայրի ֆիզիկական կուլտուրայով և սպորտով մշտապես զբաղվող բնակչության տարբեր խմբերի ընդգրկում, ֆիզիկապես ամուր և առողջ սերնդի դաստիարակություն, ֆիզիկական կուլտուրայով և սպորտով զբաղվող մարդկանց քանակի էական աճ, առողջ կենսակերպի արմատավորման և բարձր կենսամակարդակի ապահովում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԲԱԿԱՅԻՆ ՍՊՈՐՏԻ ԶԱՐԳԱՑՄԱՆ

2018-2022 ԹՎԱԿԱՆՆԵՐԻ ԾՐԱԳՐԻՆ ԵՎ ԾՐԱԳՐԻ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ ՑԱՆԿԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՐՁԱՆԱԳՐԱՅԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ

ՓՈՓՈԽՈՒԹՅԱՆ ՄԱՍԻՆ

«Հայաստանի Հանրապետությունում բակային սպորտի զարգացման 2018-2022 թվականների ծրագրին և ծրագրի իրականացման միջոցառումների ցանկին հավանություն տալու մասին» Հայաստանի Հանրապետության կառավարության արձանագրային որոշման ընդունմամբ Հայաստանի Հանրապետության պետական բյուջեի ծախսերի և եկամուտների էական փոփոխություններ չեն առաջանում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԲԱԿԱՅԻՆ ՍՊՈՐՏԻ ԶԱՐԳԱՑՄԱՆ

2018-2022 ԹՎԱԿԱՆՆԵՐԻ ԾՐԱԳՐԻՆ ԵՎ ԾՐԱԳՐԻ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ ՑԱՆԿԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՐՁԱՆԱԳՐԱՅԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՆՈՐ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

«Հայաստանի Հանրապետությունում բակային սպորտի զարգացման 2018-2022 թվականների ծրագրին և ծրագրի իրականացման միջոցառումների ցանկին հավանություն տալու մասին» Հայաստանի Հանրապետության կառավարության արձանագրային որոշման ընդունման կապակցությամբ նոր իրավական ակտերի ընդունման անհրաժեշտություն չկա: